cyanic-selkie/wikianc huggingface dataset:
গিওর্গি মামারদাশভিলি
আন্তর্জাতিক ফুটবল
তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের জর্জিয়া অনূর্ধ্ব-২১ দলে স্থান পেয়েছেন।
সাতবাড়িয়া ইউনিয়ন, চন্দনাইশ
সাতবাড়িয়া বাংলাদেশের চট্টগ্রাম জেলার চন্দনাইশ উপজেলার অন্তর্গত একটি ইউনিয়ন।
আয়তন
সাতবাড়িয়া ইউনিয়নের আয়তন ২,৮৭৯ একর (১১.৬৫ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী সাতবাড়িয়া ইউনিয়নের মোট জনসংখ্যা ২৪,৩২৭ জন। এর মধ্যে পুরুষ ১১,৭৮৬ জন এবং মহিলা ১২,৫৪১ জন। মোট পরিবার ৪,৬৫২টি।
প্রশাসনিক কাঠামো
সাতবাড়িয়া ইউনিয়ন চন্দনাইশ উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দনাইশ থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এ ইউনিয়নের গ্রামগুলো হল: সাতবাড়িয়া ইউনিয়নের অন্তর্গত হাছনদণ্ডী মৌজাকে বর্তমানে দোহাজারী পৌরসভার অন্তর্ভুক্ত করা হয়েছে।
শিক্ষা ব্যবস্থা
২০১১ সালের আদমশুমারি অনুযায়ী সাতবাড়িয়া ইউনিয়নের সাক্ষরতার হার ৪৯.৮%। এ ইউনিয়নে ১টি কলেজ, ২টি মাদ্রাসা, ৩টি মাধ্যমিক বিদ্যালয় ও ৭টি প্রাথমিক বিদ্যালয় রয়েছে।
যোগাযোগ ব্যবস্থা
সাতবাড়িয়া ইউনিয়নে যোগাযোগের প্রধান সড়ক হাশিমপুর-বরমা সড়ক। প্রধান যোগাযোগ মাধ্যম সিএনজি চালিত অটোরিক্সা।
ধর্মীয় উপাসনালয়
বহরমপাড়া (গাইবী আযান) জামে মসজিদ অন্যতম।
খাল ও নদী
সাতবাড়িয়া ইউনিয়নের উপর দিয়ে প্রবাহিত হচ্ছে যতরকুল খাল এবং নাশিরকুল খাল।
হাট-বাজার ও মেলা
সাতবাড়িয়া ইউনিয়নের প্রধান প্রধান হাট বাজার হল নাজির হাট আরও আছে জামতল বাজার, দেওয়ানহাট বাজার এবং সাতবাড়িয়া আশরাফ মুহুরী হাট।
সাতাড়ীয়া হাফেজ নগর দরবারে বছরে ১০-১২ টি মেলা বসে তার মধ্যে অন্যতম ১লা ফেব্রুয়ারি (১৮ই মাঘ) হাফেজ নগর দরবারে প্রতিষ্ঠা হাফেজ কারী শাহ্ সুফি সৈয়দ ফজলুর রহমান এর ওরষ।
দর্শনীয় স্থান
সাতবাড়িয়া ইউনিয়নের দর্শনীয় স্থানগুলোর মধ্যে রয়েছে:
উল্লেখযোগ্য ব্যাক্তি
১. হাফেজ কারী শাহ্ সুফি সৈয়দ ফজলুর রহমান প্রতিষ্ঠাতা হাফেজ নগর দরবার শরিফ।
২. উসমান শাহ্ (রহঃ)
৩. বহরম শাহ্ (রহঃ) প্রতিষ্ঠাতা বহরম পাড়া
৪. আরিফ শাহ্ (রহঃ) প্রতিষ্ঠাতা আরিফ শাহ্ পাড়া
কুমাসি কেন্দ্রীয় মসজিদ
কুমাসি কেন্দ্রীয় মসজিদ হল ঘানার আশান্তি অঞ্চলের রাজধানী শহর কুমাসিতে অবস্থিত একটি মসজিদ। মসজিদটি এই অঞ্চলের মুসলমানদের উপাসনার স্থান হিসেবে পরিচয় বহন করে।  এটি বর্তমানে আশান্তি অঞ্চলের বৃহত্তম মসজিদ এবং ঘানার দ্বিতীয় বৃহত্তম মসজিদ। এটি সম্পূর্ণভাবে ঘানার ভাইস প্রেসিডেন্ট ড. মাহামুদু বাউমিয়ার অর্থায়নে সম্পন্ন হয়েছে।
ইতিহাস
কুমাসি কেন্দ্রীয় মসজিদটি ১৯৫০ এর দশকের গোড়ার দিকে আশান্তি অঞ্চল-এ ক্রমবর্ধমান মুসলিম জনসংখ্যার জন্য স্থাপিত হয়েছিল। ক্রমবর্ধমান মুসল্লিদের থাকার জন্য মসজিদটি কয়েক বছর ধরে বেশ কিছু সংস্কার করা হয়েছে।
সংস্কার
কমিশনিং ইভেন্টে উল্লেখযোগ্য ব্যক্তিত্ব যেমন আসন্তেহেন, দ্বিতীয় ওতুমফুও নানা ওসেই টুটু, জাতীয় প্রধান ইমাম শেখ ওসমান নুহু শারুবুতু, সরকারি কর্মকর্তা, কূটনীতিক, আঞ্চলিক ইমাম, জোঙ্গো প্রধান এবং বিশিষ্ট খ্রিস্টান ও মুসলিম ধর্মীয় নেতারা উপস্থিত ছিলেন।
সংস্কারের ফলে অন্যান্য বৈদ্যুতিক জিনিসপত্র ছাড়াও একটি ৭০০০-সিটের ধারণক্ষমতার একটি মসজিদ ঘর রয়েছে। একটি ১০০-ধারণক্ষমতার অযু কেন্দ্র আছে। ৩০টি ভূগর্ভস্থ ওয়াশরুম, ৫০০-ধারণক্ষমতার কনফারেন্স হল, দুই বেডরুমের অ্যাপার্টমেন্ট এবং ১১টি সজ্জিত অফিস রয়েছে। কুমাসি কেন্দ্রীয় মসজিদটি বর্তমানে আশান্তি অঞ্চলের বৃহত্তম মসজিদ।
স্থাপত্য
কুমাসি কেন্দ্রীয় মসজিদের একটি অনন্য স্থাপত্য শৈলী রয়েছে যা ঐতিহ্যবাহী ঘানা এবং ইসলামিক প্রভাবকে মিশ্রিত করে। মসজিদটি একটি আয়তাকার ভবনসমপন্ন যার একটি সমতল ছাদ আছে। একটি কেন্দ্রীয় গম্বুজ এবং চারটি মিনার রয়েছে। মসজিদের সম্মুখভাগে জটিল জ্যামিতিক নিদর্শন এবং ক্যালিগ্রাফিক শিলালিপি রয়েছে। যা ইসলামি স্থাপত্যের আদর্শতা তুলে ধরে। মসজিদের অভ্যন্তরটি রঙিন মোজাইক এবং ক্যালিগ্রাফিক শিলালিপি দিয়ে সজ্জিত।
শর্মিলী আহমেদ
শর্মিলী আহমেদ (৮ মে ১৯৪৭—৮ জুলাই ২০২২) ছিলেন একজন বাংলাদেশী টেলিভিশন এবং চলচ্চিত্র অভিনেত্রী। ১৯৬৪ সালে তিনি অভিনয়ে কর্মজীবন শুরু করেছিলেন।
কর্মজীবন
আহমেদ ১৯৬২ সালে রেডিওতে এবং ১৯৬৪ সালে চলচ্চিত্রে তার ক্যারিয়ার শুরু করেন। তিনি বাংলাদেশ টেলিভিশনের প্রথম ধারাবাহিক নাটক দম্পতিতে কাজ করেছেন। ১৯৭৬ সালে মোহাম্মদ মহসিন পরিচালিত আগুন নাটকে প্রথমবারের মত মায়ের ভূমিকা পালন করেছিলেন।
ব্যক্তিগত জীবন
আহমেদ মুর্শিদাবাদের বেলুর চাক গ্রামে জন্মগ্রহণ করেন। তিনি রাজশাহী পিএন গার্লস হাই স্কুল থেকে ম্যাট্রিক পরীক্ষা পাস করেন।
আহমদের তানিমা নামের একটি মেয়ে আছে। তার ছোট বোন ওয়াহিদা মল্লিক জলি থিয়েটার অভিনয় করেন।
পুরস্কার ও সম্মাননা
বাচসাস পুরস্কার
ইনফ্লুয়েঞ্জা
ইনফ্লুয়েঞ্জা (Influenza) যা অনেক সময় ফ্লু নামেও পরিচিত হচ্ছে ইনফ্লুয়েঞ্জা ভাইরাস দ্বারা সৃষ্ট এক প্রকার সংক্রামক রোগ। এই রোগের লক্ষণগুলো হালকা থেকে গুরুতর হতে পারে। সবচেয়ে প্রচলিত লক্ষণগুলোর মধ্যে রয়েছে উচ্চ তাপমাত্রার জ্বর, নাক দিয়ে পানি পড়া, গলা ব্যাথা, পেশী ও হাঁড়ের গিরায় (অস্থিসন্ধি) ব্যথা, মাথাব্যথা, কাশি এবং ক্লান্তি অনুভব করা। লক্ষণগুলো সাধারণত ভাইরাসের সংস্পর্শে আসার দুই দিন পরে শুরু হয় এবং বেশিরভাগ ক্ষেত্রে এক সপ্তাহেরও কম সময় ধরে থাকে। তবে কাশির সমস্যা দুই সপ্তাহেরও বেশি সময় ধরে থাকতে পারে। বাচ্চাদের ক্ষেত্রে এই রোগে ডায়রিয়া এবং বমি হওয়ার মতো উপসর্গ দেখা দিলেও প্রাপ্তবয়স্কদের মধ্যে এটি ততোটা প্রচলিত নয়। সাধারণত ডাইরিয়া এবং বমি হওয়া বা বমি বমি ভাব হওয়ার উপসর্গ দেখা দেয় গ্যাস্ট্রোএন্টেরাইটিস রোগের কারণে যা ইনফ্লুয়েঞ্জার সাথে সম্পর্কিত না হলেও মাঝে মাঝে ভুলক্রমে এটিকে পাকস্থলীর ফ্লু বা ২৪-ঘণ্টার ফ্লু হিসেবে অভিহিত করা হয়। ইনফ্লুয়েঞ্জার কারণে সৃষ্ট জটিলতাগুলোর মধ্যে রয়েছে ভাইরাসজনিত নিউমোনিয়া, মাধ্যমিক পর্যায়ের ব্যাক্টেরিয়াজনিত নিউমোনিয়া, সাইনুসাইটিস বা সাইনাসের সংক্রমণ। এছাড়ার এই রোগের কারণে পূর্বে থাকা হাঁপানি বা হৃদরোগের মতো অন্যান্য স্বাস্থ্য জটিলতাগুলোর উপরে খারাপ প্রভাব ফেলে যা সার্বিকভাবে আক্রান্ত ব্যক্তির অবস্থার অবনতি ঘটাতে পারে।
চার ধরনের ইনফ্লুয়েঞ্জা ভাইরাসের মধ্যে তিনটি মানুষকে আক্রান্ত করে যেগুলো টাইপ এ, টাইপ বি, এবং টাইপ সি হিসেবে অভিহিত। এখন পর্যন্ত টাইপ ডি ধরনের ইনফ্লুয়েঞ্জা ভাইরাস মানুষকে সংক্রান্ত করার কথা জানা যায়নি, কিন্তু এটিরও মানুষকে সংক্রমিত করার সংক্ষমতা রয়েছে বলে বিশ্বাস করা হয়। সাধারণত হাঁচি ও কাশির ফলে বাতাসে ছড়িয়ে পড়া শ্বাসযন্ত্রীয় ক্ষুদ্র জলকণার (রেসপিরেটরি ড্রপলেট) মাধ্যমে এই ভাইরাসটি ছড়িয়ে পড়ে। বেশিরভাগ ক্ষেত্রে স্বল্প দূরত্বে থাকা মানুষের মধ্যে হাঁচি-কাশির দেওয়ার ফলে সংক্রমণে ঝুঁকি বাড়ে বলে ধারণা করা হয়। এছাড়াও ভাইরাস লেগে থাকা বস্তু ধরলে বা স্পর্শ করলে এবং তারপর সেই অংশ দিয়ে চোখ, নাক, বা মুখ স্পর্শ করলে এটি সংক্রমিত হতে পারে। ইনফ্লুয়েঞ্জায় সংক্রমিত একজন ব্যক্তি লক্ষণ অপ্রকাশিত থাকাসহ প্রকাশকালীন সময়েও অপরকে সংক্রমণ করার ক্ষমতা রাখেন। আক্রান্ত ব্যক্তির গলা, লালা, বা নাক থেকে সংগ্রহকৃত তরলের নমুনা পরীক্ষার মাধ্যমে এই রোগ নির্ণয় করা সম্ভব। দ্রুততার সাথে ইনফ্লুয়েঞ্জা রোগ নির্ণয়ের জন্য বিভিন্ন ধরনের দ্রুত পরীক্ষামূলক ব্যবস্থা (র‍্যাপিড টেস্ট) রয়েছে, তবে এই ধরনের দ্রুত পরীক্ষার ফলাফল না-সূচক আসলেও তিনি ইনফ্লুয়াঞ্জায় আক্রান্ত হতে পারেন। এজন্য ভাইরাসের আরএনএ খুঁজে বের করতে সমর্থ এরকম পলিমারেজ চেইন রিঅ্যাকশন পদ্ধতিতে করা পরীক্ষাগুলোর অপেক্ষাকৃত সঠিকতর ফলাফল প্রদান করে।
ঘন ঘন ভালো করে হাত ধোঁয়া ও সার্জিকাল মাস্ক পরিধানের মাধ্যমে ভাইরাসের ছড়িয়ে পড়া রোধ করা সম্ভব। যাদের ইনফ্লুয়েঞ্জা আক্রান্ত হওয়ার ঝুঁকি বেশি তাদের ক্ষেত্রে বিশ্ব স্বাস্থ্য সংস্থা প্রতি বছর ইনফ্লুয়েঞ্জার টীকা নেওয়া পরামর্শ দেয়। অপরদিকে যুক্তরাষ্ট্রের সেন্টার ফর ডিজিস কন্ট্রোল অ্যান্ড প্রিভেনশন বা সিডিসি ছয় বছর থেকেই সবাইকে এই টীকা নেওয়ার পরামর্শ প্রদান করে। এই টীকা সাধারণত তিন থেকে চার ধরনের ইনফ্লুয়েঞ্জার ক্ষেত্রেই কার্যকরী। সাধারণত এই টীকা শরীরে কোনো বিরূপ প্রভাব ফেলে না এবং সহজেই মানিয়ে নেয়। যেহেতু ইনফ্লুয়েঞ্জা ভাইরাস দ্রুত বিবর্তিত হয় তাই কোনো বছরের জন্য প্রস্তুতকৃত টীকা পরবর্তী বছরের জন্য কার্যকরী নাও হতে পারে। নিউরামিনিডেজ ইনহিবিটর ধরনের ওষুধের মধ্যে ওসোমিভিরের জাতীয় অ্যান্টিভাইরাল ওষুধগুলো ইনফ্লুয়েঞ্জার চিকিৎসায় ব্যবহৃত হয়। অবশ্য ইনফ্লুয়েঞ্জায় আক্রান্ত রোগীদের মধ্যে যাদের শারীরিক অবস্থা ভালো তাদের ক্ষেত্রে অ্যান্টিভাইরাল ওষুধের কার্যকারিতার প্রভাব এর ঝুঁকির চেয়ে বেশি নয়। এছাড়া যেসকল আক্রান্ত ব্যক্তির অন্যান্য স্বাস্থ্যগত জটিলতা রয়েছে তাদের ক্ষেত্রেও এ ধরনের ওষুধের কার্যকরীতা পাওয়া যায়নি।
সঙ্গীতা মগর
সঙ্গীতা মগর ( संगीता मगर) হলেন অ্যাসিড হামলার শিকার একজন নেপালি নারী। হামলার শিকার হয়েও বেঁচে যাওয়ার পরে তিনি ভুক্তভোগীদের অধিকার আদায়ের জন্য একজন সক্রিয়কর্মী হিসেবে কাজ শুরু করেছিলেন। তাঁর বয়স যখন ১৬ বছর তখন তিনি এবং তাঁর এক বান্ধবীর উপর এই আক্রমণ করা হয়েছিল, তবে এতদসত্ত্বেও তিনি হামলার মাত্র ২৫ দিন পরেই তার এসএলসি পরীক্ষা দিয়েছিলেন। পরবর্তীকালে তিনি এই ধরনের আক্রমণের শিকারদের পক্ষে এবং অ্যাসিডের অনিয়ন্ত্রিত বিক্রয় সম্পর্কিত আইন পরিবর্তন করতে লড়াই করেছিলেন।
অ্যাসিড আক্রমণ
সঙ্গীতা মগর যখন ১৬ বছর বয়সের স্কুল ছাত্রী ছিলেন তখন কাঠমান্ডুর বসন্তপুরের শান্তি নিকুঞ্জ স্কুলে তাঁর উপর হামলা করা হয়েছিল, ওই মুহুর্তে তিনি এবং তাঁর বান্ধবী সীমা বসনেত মিলে এসএলসি পরীক্ষার প্রস্তুতি নিচ্ছিলেন। চার জন মুখোশধারী লোক জোরপূর্বক তাঁদের একটি কক্ষের ভিতর নিয়ে গিয়ে তাঁদের উপর অ্যাসিড ছড়িয়ে দেয়। হামলার পরে তিনি কাঠমান্ডু মেডিকেল কলেজের চিকিৎসার মধ্য দিয়ে গিয়েছিলেন এবং সীমা বসনেতকে বীর হাসপাতালে ভর্তি করা হয়েছিল। মগরের বাবা দ্য কাঠমান্ডু পোস্টকে বলেছেন, "শিক্ষকের ক্লাসে আসতে দেরি হওয়ায় আরও তিনটি মেয়ে এবং আমার মেয়ে নিজেরাই পড়াশোনা করছিল। আক্রমণকারীরা দরজা ভেঙে প্রবেশ করে এবং তাদের দিকে অ্যাসিড নিক্ষেপ করে।" চিকিৎসা চলাকালে তিনি খানিকটা আত্মহত্যাপ্রবণ হয়ে পড়েছিলেন।
গরুড় বিষ্ণু কাঞ্চনা মূর্তি
গরুড় বিষ্ণু কাঞ্চনা মূর্তি (অথবা জিডব্লিউকে মূর্তি ) হল ১২১ মিটার লম্বা মূর্তি ।যা গরুড় বিষ্ণু কেনচনা কালচারাল পার্কে অবস্থিত। এটি নিওমান নুয়ারতা দ্বারা ডিজাইন কৃত ।২০১৮ সালের সেপ্টেম্বরে এর উদ্বোধন করা হয়। স্মৃতিস্তম্ভের মোট উচ্চতা 121 m , ৪৬ মিটার বেস স্তম্ভমূল সহ  । মূর্তিটি স্ট্যাচু অফ লিবার্টি র থেকে প্রায় ৩০ মিটার উঁচু, কিন্তু লিবার্টি লম্বা ও পাতলা এবং গরুড় প্রায় ততটাই চওড়া  যতটা প্রশস্ত - এর পক্ষপ্রসার ৬৪ মি। এই মূর্তিটি ইন্দোনেশিয়ার সবচেয়ে লম্বা মূর্তি হিসেবে নির্মিত হয়েছিল, যা অমৃত অনুসন্ধান সম্পর্কে হিন্দু পৌরাণিক কাহিনী দ্বারা অনুপ্রাণিত হয়েছিল। এই পৌরাণিক কাহিনী অনুসারে, গরুড় তার ক্রীতদাসী মাকে মুক্ত করার জন্য অমৃত ব্যবহার করার  বিনিময়ে বিষ্ণু র বাহন হতে সম্মত হন। ২০১৮ সালের ৩১ জুলাই এই স্মৃতিস্তম্ভটি সমাপ্ত হয়েছিল । ২০১৮ সালের ২২ সেপ্টেম্বর ইন্দোনেশিয়ার রাষ্ট্রপতি জোকো উইডোডোও এর উদ্বোধন করেন।
ইতিহাস
মূর্তি নির্মাণের জন্য আঠারো বছর এবং প্রায় ১০০ মিলিয়ন ডলার লেগেছিল। জিডব্লিউকে কে ১৯৯০ সালে নিওমান নুয়ারতা   পর্যটন মন্ত্রী জোওপ আভে, বিদ্যুৎ মন্ত্রী আইবি সুদজানা ও বালির গভর্নর আইবি ওকাকার অধীনে এর পরিকল্পনা করেছিলেন। মূর্তি নির্মাণের যুগান্তকারী  ঘটনা ১৯৯৭ সালে অনুষ্ঠিত হয়েছিল। ১৯৯০ এর দশকের শেষের দিকে এই প্রকল্পটি  বৈশ্বিক অর্থনৈতিক সংকটের সংমিশ্রণ শক্তির দ্বারা হঠাৎ স্থগিত হয়েছিল।এর নির্মাণ কাজ ২০১৩ সালে  ষোল বছরের বিরতির পরে পুনরায় শুরু হয়।যখন সম্পত্তি ডেভেলপার পিটি আলম সুতারা রয়্যালটি টিবিকে (এএসআর) মূর্তি ও প্রকল্প নির্মাণের জন্য অর্থায়ন করতে রাজি হয়। স্মৃতিস্তম্ভের ধারণাটি বিতর্ক ছাড়া ছিল না। দ্বীপের ধর্মীয় কর্তৃপক্ষ অভিযোগ করে যে এর বিশাল আকার দ্বীপটির আধ্যাত্মিক ভারসাম্যকে ব্যাহত করতে পারে এবং তার বাণিজ্যিক প্রকৃতি অনুপযুক্ত । তবে কিছু দল প্রকল্পটির সাথে একমত হয়। কারণ এটি  নতুন পর্যটক আকর্ষণ করবে।
মূর্তিটি পশ্চিম জাভার ৭৫৪ বিচ্ছিন্ন মডিউল এ নির্মিত হয়েছিল এবং তারপর এটি বালির বানদুং এ স্থানান্তরিত হয়েছিল। ক্রেনের সর্বাধিক লোড মিটমাট করার জন্য মডিউলগুলি ১,৫০০ ছোট টুকরতে কেটে ফেলা হয়েছিল। বিস্ময়কর শিল্পকর্মের উপর স্থাপিত শেষ টুকরাটি তার লেজে ছিল। যা মূর্তির সর্বোচ্চ বিন্দুতে অবস্থিত। গরুড়ের আকৃতি এত জটিল যে প্রকৌশলীরা একে সমর্থনকারী কাঠামোর বিশেষ সংযোজকগুলিকে ডিজাইন করেন।যাতে একই সাথে ১১ টি বড় স্টিলের গার্ডার একসঙ্গে আছে। তবে স্বাভাবিক নির্মাণ জয়েন্টগুলিতে চার বা ছয়টি গার্ডার রয়েছে। গরুড় বিষ্ণু কাঞ্চনা মূর্তিটি ঝড় ও ভূমিকম্প প্রতিরোধের জন্য ডিজাইন করা হয়েছে এবং পরবর্তী ১০০ বছরের জন্য এটি টিকে থাকার আশা করা হচ্ছে।
সম্পূর্ণ স্মৃতিস্তম্ভটি ২১ তলা ভবনের সমান লম্বা। এটি ইন্দোনেশিয়ার সবচেয়ে ভারী মূর্তি ।এর ওজন ৪০০০ টন । শিল্পকর্মটি তামা ও পিতল দিয়ে তৈরি হয়েছে ।এটি ২১,০০০ ইস্পাত বার এবং ১৭০,০০০ ব্ল‌োট দ্বারা সমর্থিত। মূর্তিটি তামা এবং পিতলের  শিট দিয়ে তৈরি । যাতে একটি স্টেইনলেস স্টিলের ফ্রেম এবং কাঠামোর  সাথে একটি ইস্পাত এবং কংক্রিট কোর কলাম আছে। বাইরের আচ্ছাদন ব্যবস্থা ২২০০ মি স্কয়ার ব্যবস্থা। বিষ্ণুর মুকুটটি সোনালি মোজাইক দিয়ে আচ্ছাদিত এবং মূর্তির একটি নিবেদিত আলোক ব্যবস্থা রয়েছে। ভাস্কর্যটি বিল্ডিং বেসের উপরে বসানো। যা একটি রেস্টুরেন্ট, যাদুঘর, এবং দেখার গ্যালারি হিসাবে কাজ করবে।
রংপুর, গুজরাত
রংপুর (Rangpur) পশ্চিম ভারতের গুজরাতের সৌরাষ্ট্র উপদ্বীপের ভানালার কাছে একটি প্রাচীন প্রত্নতাত্ত্বিক স্থান। এটি খাম্বাৎ উপসাগর এবং কচ্ছ উপসাগরের মধ্যবর্তী প্রান্তে অবস্থিত। এটি সিন্ধু সভ্যতার সময়ের অন্তর্গত, এবং লোথালের বৃহত্তর প্রত্নস্থলের উত্তর-পশ্চিমে অবস্থিত। এটি রংপুর সংস্কৃতির (Rangpur culture) জন্য আদর্শ প্রত্নস্থল এবং সিন্ধু উপত্যকা সভ্যতার শেষ পর্যায়ের একটি আঞ্চলিক রূপ যা খ্রিস্টপূর্ব দ্বিতীয় সহস্রাব্দে গুজরাতে বিদ্যমান ছিল।
খনন
থাম্ব| রংপুর ও সিন্ধু সভ্যতার অন্তিম দশার অন্যান্য প্রত্নস্থলের মানচিত্র ১৯৩১ সালে এম.এস.ভাটসের নেতৃত্বে আর্কিওলজিক্যাল সার্ভে অফ ইন্ডিয়া (এএসআই) ট্রেইল ডিগিং বা পর্যায়ক্রমিক খনন পরিচালনা করে। পরবর্তীতে ঘুরিয়ে (১৯৩৯), দীক্ষিত (১৯৪৭) এবং এস. আর. রাও (১৯৫৩-৫৬) এএসআই প্রকল্পের অধীনে প্রত্নস্থলটি খনন করেন।
এস. আর. রাও ডেপোজিটগুলোকে (খনন করে যা পাওয়া গেল) চারটি পর্যায় অনুযায়ী ভাগ করেন, যার দ্বিতীয় পর্যায় ছিল হরপ্পীয় সংস্কৃতি, যার মধ্যে তিনটি উপ-পর্যায় ছিল। প্রথম পর্যায় ছিল মাইক্রোলিথিক ও মধ্য পুরাপ্রস্তরযুগীয় অবস্থা (রিভার সেকশন) যেখানে তীক্ষ্ণ সরঞ্জাম, চাছনি ও জ্যাসপার (মূল্যবান মণি বিশেষ) পাথরের ব্লেড বা ফলক পাওয়া গেছে। রাও এর দেয়া পর্যায়গুলো:
স্থাপত্য ও নগর পরিকল্পনা
রংপুরে নির্মাণ, সরঞ্জাম ও আসবাবপত্রের জন্য আকাসিয়া কাঠ (বাবলা) ব্যবহার করা হত।
প্রাপ্ত নিদর্শনগুলি
গুটিকাকৃত প্রান্ত এবং খাঁজযুক্ত কাঁধ সহ কালো ও লাল রঙ করা মৃৎশিল্প ও উচ্চ স্কন্ধ বা কাঁধ বিশিষ্ট ভাণ্ড বা বয়াম হল এখানকার প্রাপ্ত নিদর্শন। এখানে শঙ্খের শিল্পকর্মও পাওয়া গেছে। এখানকার অন্যান্য নিদর্শনগুলোর মধ্যে রয়েছে কুঠার, স্টিয়ালাইট ও কার্নেলিয়ানের গুটিকা এবং মৃত্তিকানির্মিত জিনিসপত্র।
চাষ
রংপুরে বিপুল পরিমাণ উদ্ভিদের দেহাবশেষ পাওয়া গেছে। বাজরা, চাল (২য় পর্যায় এ) এবং জনার (Period HI) পাওয়া গেছে।
কাজী দীন মুহাম্মদ (সাহিত্যিক)
ডক্টর কাজী দীন মুহাম্মদ বাংলাদেশের একজন বরেণ্য ভাষাতত্ত্ববিদ ও সাহিত্যিক। বায়ান্নর ভাষা আন্দোলনেও তিনি গুরুত্বপূর্ণ ভূমিকা পালন করেন।
জন্ম
ডক্টর কাজী দীন মুহাম্মদ ১৯২৭ সালের পহেলা ফেব্রুয়ারি নারায়ণগঞ্জ জেলার রূপগঞ্জ উপজেলার এক সম্ভ্রান্ত মুসলিম পরিবারে জন্মগ্রহণ করেন। তাঁর বাবার নাম কাজী আলীম উদ্দীন এবং মায়ের নাম মোসাম্মৎ কাওসার বেগম।
শিক্ষাজীবন
কাজী দীন মুহাম্মদ ইসলামিক ইন্টারমিডিয়েট কলেজে (বর্তমানে কবি নজরুল সরকারি কলেজ ) পড়াশোনা করেন। ১৯৪৬ সালে তিনি ঢাকা বিশ্ববিদ্যালয়ে বাংলা বিভাগে ভর্তি হন এবং সেখান থেকে এম এ পাশ করেন। পরবর্তীতে লন্ডন বিশ্ববিদ্যালয় থেকে তিনি পিএইচডি ডিগ্রি অর্জন করেন।
কর্মজীবন
কাজী দীন মুহম্মদ লন্ডন বিশ্ববিদ্যালয় থেকে পিএইচডি লাভের পর ১৯৫১ সালে ঢাকা বিশ্ববিদ্যালয়ের বাংলা বিভাগে প্রভাষক হিসেবে যোগ দেন। ১৯৬২ সালে তিনি ঢাকা বিশ্ববিদ্যালয়ের সহযোগী অধ্যাপক এবং ১৯৭৬ সালে অধ্যাপক পদে পদোন্নতি লাভ করেন। ১৯৬৪ সাল থেকে ১৯৬৫ পর্যন্ত কেন্দ্রীয় বাংলা উন্নয়ন বোর্ডের উন্নয়ন কর্মকর্তা ছিলেন ডক্টর কাজী দীন মুহাম্মদ। ১৯৬৭ থেকে ১৯৭০- এ তিন বছর তিনি বাংলা একাডেমির পরিচালক পদে দায়িত্ব পালন করেন। তিনি ১৯৮১ থেকে ১৯৮৪ সাল পর্যন্ত চার বছর বাংলা বিভাগের চেয়ারম্যান ছিলেন। নজরুল ইনস্টিটিউট, বাংলাদেশ আর্ট ইনস্টিটিউট, ঢাকা বিশ্ববিদ্যালয়ের উচ্চতর গবেষণা পরিষদের সদস্য হিসাবে ডক্টর কাজী দীন মুহাম্মদ গুরুত্বপূর্ণ অবদান রাখেন। তিনি বাংলা একাডেমীর নির্বাহী কমিটির সদস্য ও বাংলাদেশ স্কুল টেক্সটবুক বোর্ডের পাঠ্যক্রম কমিটির সদস্য ছিলেন। কর্মজীবনে তিনি ঢাকা বিশ্ববিদ্যালয়, রাজশাহী বিশ্ববিদ্যালয় ও চট্টগ্রাম বিশ্ববিদ্যালয়ের একাডেমিক কাউন্সিল ও তৎকালীন দেশের সকল মাধ্যমিক ও উচ্চমাধ্যমিক শিক্ষা বোর্ড, ঢাকা, রাজশাহী, যশোর ও কুমিল্লার সদস্য ছিলেন।
পুরস্কার ও সম্মাননা
ড. কাজী দীন মুহম্মদ ভাষা ও সাহিত্যে অসামান্য অবদানের স্বীকৃতিস্বরূপ বহু পুরস্কার ও সম্মাননায় ভূষিত হয়েছেন। এর মধ্যে রয়েছে -
১. বাংলাদেশ দায়েমী কমপ্লেক্স পুরস্কার (১৯৮৯)
২. বাংলাদেশ ইসলামিক ফাউন্ডেশন পুরস্কার (১৯৯০)
৩. Distinguished leadership award, American biographical institute published in 7th edition of biographical encyclopedia.
৪. Pandit iswar chandra vidyasagr gold plaque (২০০২), the Asiatic society, Calcutta, India.
৫. আন্তর্জাতিক মাতৃভাষা ইনস্টিটিউট প্রকল্প স্বর্ণপদক (২০০৩)
৬. কিশোরকণ্ঠ সাহিত্য পুরস্কার (২০০৪)
৭. জাহাঙ্গীরনগর বিশ্ববিদ্যালয়ের ২৯তম ব্যাচের পক্ষ থেকে গুণীজন সম্মাননা ইত্যাদি।
মৃত্যু
বাংলা ভাষা ও সাহিত্যের এই বরেণ্য পণ্ডিত ২০১১ সালের ২৮ অক্টোবর ৮৪ বছর বয়সে ইন্তেকাল করেন।
উভা প্রদেশ
উভা প্রদেশ (ඌව පළාත উভ পলাট, ஊவா மாகாணம் উভা মাকানম) শ্রীলঙ্কার দ্বিতীয় সর্বনিম্ন জনবহুল প্রদেশ। ১৮৯৬ সালে প্রদেশটি গঠিত হয়। এর বর্তমান জনসংখ্যা  1,259,880। এটি দুটি জেলা নিয়ে গঠিত: বাদুল্লা এবং মনেরাগালা। এই প্রদেশের রাজধানী বাদুল্লা । উভা প্রদেশটি পূর্ব, দক্ষিণ, সবরগামুয়া এবং মধ্য প্রদেশ দ্বারা বেষ্টিত। এর প্রধান পর্যটন কেন্দ্রগুলো হলো: দুনহিন্দা জলপ্রপাত, ডায়ালুমা জলপ্রপাত, রাওয়ানা জলপ্রপাত, ইয়ালা জাতীয় উদ্যান (আংশিকভাবে দক্ষিণ ও পূর্ব প্রদেশের অন্তর্ভুক্ত) এবং গাল ওয়া জাতীয় উদ্যান (আংশিকভাবে পূর্ব প্রদেশের অন্তর্ভুক্ত)। গাল ওয়া পাহাড় এবং প্রদেশের মধ্যীয় পর্বতগুলো প্রদেশটির মূল উচ্চভূমি। অন্যদিকে মহাভেলে ( সিংহলি : মহা বালুকাময়) এবং মেনিক (সিংহলি: রত্নপাথর ) নদী এবং সেনানায়াকে সমুদ্রায়া এবং মাদুর ওয়া জলাশয়গুলো প্রদেশটির প্রধান জলপথ।
ইতিহাস
প্রাদেশিক ইতিহাসে ব্রিটিশ ঔপনিবেশিক সরকারের বিরুদ্ধে ১৮১৮ সালের অভ্যুত্থান (তৃতীয় ক্যান্ডি যুদ্ধ) রেকর্ড করা হয়েছে। বিদ্রোহটি আনুষ্ঠানিকভাবে সাবেক স্বাধীন উদরতা (সিংহলি:আপ-কান্ট্রি ) নিয়ন্ত্রণ করেছিল। উভা প্রদেশ সেই অঞ্চলের অন্তর্ভুক্ত ছিল। এই বিদ্রোহের নেতৃত্বে ছিলেন একজন বিদ্রোহী নেতা কেপ্পেটিপোলা ডিসাও। সিংহলিরা আজও উদ্‌যাপন করেন। ব্রিটিশ সরকার তাকে প্রথমে বিদ্রোহ বন্ধ করার জন্য প্রেরণ করেছিল।  কেপ্পেটিপোলা অসুস্থ হওয়ার আগে বিদ্রোহীরা মাতালে এবং  ক্যান্ডি দখল করলেও পরে ব্রিটিশরা কেপ্পেটিপোলাকে বন্দী করে তার শিরশ্ছেদ করে। তার খুলিটি অস্বাভাবিক তথা স্বাভাবিকের চেয়ে চওড়া হওয়ায় খুলিটি বিশ্লেষণের জন্য ব্রিটেনে প্রেরণ করা হয়। স্বাধীনতার পরে খুলিটিক্র শ্রীলঙ্কায় ফিরিয়ে এনে ক্যান্ডি জাদুঘরে রাখা হয়েছে।
ব্রিটিশরা এই বিদ্রোহকে সফলভাবে দমন করে। প্রতিশোধ হিসাবে সমগ্র উভা অঞ্চলের ১৮ বছরের বেশি বয়সের সক্ষম পুরুষদের হত্যা করা হয় এবং এই অঞ্চলের সব বাড়িঘরও ধ্বংস করে দেয়।এমনকি ব্রিটিশরা ব্যবস্থা নষ্ট করে, পানীয় কূপগুলোতে বিষ প্রয়োগ করে, সকল গবাদি পশু এবং অন্যান্য গৃহপালিত প্রাণি হত্যা করেছিল এবং বিদ্রোহ করা অঞ্চলগুলোর সব কৃষিজমি পুড়িয়ে দেয়। ওয়েল্লাসা অঞ্চলটির নাম সিংহলি শব্দ "ওয়েল লক্ষায়া" থেকে এসেছে। এর আক্ষরিক অর্থ এক লক্ষ) ধানক্ষেত। এটি হাজার হাজার আবাদকৃত ধানক্ষেতের সমন্বয়ে তৈরি হয়েছিল যা যথেষ্ট পরিমাণে ফসল দিত। কিন্তু এই অঞ্চলটি এখনও ব্রিটিশদের জ্বালাও-পোড়াও নীতির ক্ষতি কাটিয়ে উঠতে পারেনি।
জেলা
উভা প্রদেশ ২টি জেলায় বিভক্ত:
বিভাগীয় সচিবালয়
শ্রীলঙ্কার জেলাগুলি বিভাগীয় সচিবালয় হিসাবে পরিচিত প্রশাসনিক উপ-ইউনিটে বিভক্ত। এগুলি মূলত সামন্ত কাউন্টির উপর ভিত্তি করে ছিল। তারা পূর্বে বিভাগীয় রাজস্ব অফিসারের বিভাগ বা "ডিআরও বিভাগ" নামে পরিচিত ছিল। পরে এসব ডিআরও সহ-সরকারি এজেন্টে পরিণত হয় এবং বিভাগগুলি "এজিএ বিভাগ" নামে পরিচিত ছিল। বর্তমানে বিভাগগুলি বিভাগীয় সচিব দ্বারা পরিচালিত হয় এবং "ডিএস বিভাগ" নামে পরিচিত।
উভা প্রদেশটি ২৬ টি বিভাগীয় সচিবালয় রয়েছে। এগুলোর মধ্যে বাদুল্লা জেলা ১৫টি এবং মনেরাগালা জেলা ১১টি সচিবালয়ে বিভক্ত।
প্রধান শহর এবং শহর
ডান|থাম্ব|হাপুটেলে একটি চা বাগানের বাগান ডান|থাম্ব|লিপটন সিট ডান|থাম্ব|দিয়ালুমা জলপ্রপাত
পর্বতমালা
উভার প্রতীকী পর্বতটি হলো নমুনুকুলা।এটি বাদুল্লা শহরটির চারপাশের পর্বতমালার মধ্যে সর্বোচ্চ পর্বত। পরিষ্কার দিনে নমুনুকুলার শীর্ষ থেকে ভেলিমদা অববাহিকা, কাঠারগামা এবং হাম্বানটোটা সমুদ্র সৈকতের দৃশ্য অবলোকন করা যায়।
হাপুটালে পর্বতমালার সর্বোচ্চ পর্বতশিখর হচ্ছে কিরিগপোঠা। পরিষ্কার দিনে হাপুটেলে-বেরগালার মধ্যবর্তী শূন্যস্থানে দক্ষিণ, সবরগামুয়া প্রদেশের দৃশ্য দেখা যায়।
আদিত্য পঞ্চোলি
আদিত্য পঞ্চোলি (জন্ম: নির্মল পঞ্চোলি, ৪ জানুয়ারি ১৯৬৫) হলেন একজন ভারতীয় চলচ্চিত্র অভিনেতা, প্রযোজক ও নেপথ্য কণ্ঠশিল্পী। তিনি মূলত বলিউডের চলচ্চিত্রে কাজ করে থাকেন। তিনি প্রধান অভিনেতা হিসেবে তার কর্মজীবন শুরু করেন, তবে তিনি পার্শ্ব ও খল চরিত্রে অভিনয় করে অধিক সফলতা অর্জন করেন। ইয়েস বস (১৯৯৭) চলচ্চিত্রে অভিনয় করে তিনি শ্রেষ্ঠ খল অভিনয়শিল্পী বিভাগে ফিল্মফেয়ার পুরস্কারের মনোনয়ন লাভ করেন।
পঞ্চোলির কর্মজীবন শুরু হয় নারি হিরা প্রযোজিত টেলিভিশন চলচ্চিত্রে অভিনয়ের মধ্য দিয়ে এবং পরে তিনি সস্তি দুলহান মেঘনা দুলহা (১৯৮৬) দিয়ে মূলধারার বলিউড চলচ্চিত্রে কাজ শুরু করেন। তিনি মহা-সংগ্রাম (১৯৯০) চলচ্চিত্র দিয়ে প্রথম আলোচনায় আসেন। ১৯৮০-এর দশকের শেষভাগে ও ১৯৯০-এর দশকের শুরুতে তিনি কর্মজীবনের শিখরে অবস্থান করেন। তিনি মূলত দ্বিতীয় প্রধান চরিত্রে অভিনয় করে সফলতা অর্জন করেন, কিন্তু তার একক প্রধান চরিত্রে কাজগুলো বক্স অফিসে সফলতা অর্জন করতে পারেনি।
প্রারম্ভিক জীবন
আদিত্য পঞ্চোলি ১৯৬৫ সালের ৪ঠা জানুয়ারি এক আহির পরিবারে জন্মগ্রহণ করেন। তার পিতা রাজন পঞ্চোলি একজন চলচ্চিত্র নির্মাতা এবং মাতা অরুণা পঞ্চোলি। তার এক বোন ও দুই ভাই রয়েছে। তিনি জুহুর সেন্ট জোসেফ্‌স হাই স্কুলে পড়াশোন করেন।
১৯৮৬ সালে পঞ্চোলি অভিনেত্রী জরিনা ওয়াহাবকে বিয়ে করেন। তাদের দুই সন্তান রয়েছে, তারা হলেন সুরজ পঞ্চোলি (জ. ৯ নভেম্বর ১৯৯০) এবং সানা পঞ্চোলি। সুরজ ২০১৫ সালে হিরো চলচ্চিত্র দিয়ে বলিউডে অভিনেতা হিসেবে আত্মপ্রকাশ করেন।
কর্মজীবন
১৯৯৪ সালে পঞ্চোলির মুক্তিপ্রাপ্ত একমাত্র চলচ্চিত্র ছিল সঞ্জয় গুপ্তের একাধিক তারকাসম্বলিত মারপিটধর্মী চলচ্চিত্র অতিশ: ফিল দ্য ফায়ার। এতে অন্যান্য অভিনয়শিল্পীরা ছিলেন সঞ্জয় দত্ত, রবীনা ট্যান্ডন, কারিশমা কাপুর ও অতুল অগ্নিহোত্রী। ছবিটি সে বছরের বক্স অফিসে অন্যতম সর্বোচ্চ আয়কারী চলচ্চিত্র।
পঞ্চোলি আজিজ মির্জার প্রণয়ধর্মী হাস্যরসাত্মক ইয়েস বস (১৯৯৭) চলচ্চিত্রে শাহরুখ খান ও জুহি চাওলা সাথে খলচরিত্রে অভিনয় করেন। এটি সে বছরের শীর্ষ আয়কারী চলচ্চিত্রের একটি। এই চলচ্চিত্রে তার কাজের জন্য তিনি শ্রেষ্ঠ খল অভিনয়শিল্পী বিভাগে ফিল্মফেয়ার পুরস্কারের মনোনয়ন লাভ করেন। এরপর তিনি সাইফ আলি খান ও কাজলের সাথে হামেশা চলচ্চিত্রে খলচরিত্রে অভিনয় করেন। ছবিটি বক্স অফিসে ব্যর্থ হয়।
বিতর্ক
২০১৯ সালে অভিনেত্রী কঙ্গনা রানাওয়াত পুলিশে অভিযোগ করে বলেন পঞ্চোলি ২০০৩ সাল থেকে দীর্ঘসময় বারংবার তাকে তাকে নেশাদ্রব্য প্রদান করে, ধর্ষণ করে, লাঞ্চিত করে এবং ভয় দেখিয়ে যৌনক্রিয়া করে। রানাওয়াত ইন্ডিয়া টিভির "আপ কি আদালত"-এর একটি সাক্ষাৎকারে বারংবার এইসব অভিযোগ আনেন এবং জনসম্মুখে ঘটা একটি ঘটনারও উল্লেখ করেন। এই ঘটনার প্রত্যক্ষদর্শীরা বলেন পঞ্চোলি রানাওয়াতে রিকশা থামিয়ে তার সাথে তার গাড়িতে যাওয়ার জন্য বাধ্য করে এবং তাকে থাপ্পড় মারেন। পঞ্চোলি নিজের পক্ষে বলেন এই অভিযোগ মিথ্যা এবং তার সাথে রানাওয়াতে সম্পর্কের মতই তুচ্ছ। তিনি বলেন রানাওয়াত তাকে আর্থিক ও মানসিকভাবে শোষণ করেছেন এবং অভিনেত্রী হিসেবে নিজের অবস্থান দৃঢ় করতে তার প্রভাব ব্যবহার করেছেন। এর আগেও পঞ্চোলি তার প্রাক্তন বান্ধবী পূজা বেদীর সাথে সম্পর্কের সময়ে পূজার বাড়ির ১৫ বছর বয়সী গৃহপরিচারিকাকে ধর্ষণের দায়ে অভিযুক্ত ছিলেন।
জিয়াগঞ্জ রেলওয়ে স্টেশন
জিয়াগঞ্জ রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের শিয়ালদহ – রানাঘাট – লালগোলা রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলার জিয়াগঞ্জে অবস্থিত। এই স্টেশনটি স্টেশনের পার্শ্ববর্তী এলাকায় ছাড়া জিয়াগঞ্জে রেল পরিষেবা প্রদান করে থাকে। শিয়ালদা এবং জিয়াগঞ্জের দূরত্ব ২৩৫ কিলোমিটার।
অবস্থান
জিয়াগঞ্জ রেলওয়ে স্টেশন মুর্শিদাবাদ জেলার জিয়াগঞ্জে অবস্থিত। এই স্টেশন থেকে পরবর্তী স্টেশন হল - সুবর্ণমৃগী হল্ট রেলওয়ে স্টেশন এবং পূর্ববর্তী স্টেশন হল নাশিপুর রোড রেলওয়ে স্টেশন।
ইতিহাস
১৮৬২ সালে শিয়ালদহ থেকে রানাঘাট পর্যন্ত পূর্ববঙ্গ রেলপথের মূল লাইনটি নির্মাণ করা হয়েছিল এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং রানাঘাট স্টেশনের মধ্যে যাত্রী রেল পরিষেবা চালু রয়েছে। একই বছর শিয়ালদহে রেলওয়ের কলকাতা টার্মিনাস চালু করা হয়েছিল। শিয়ালদহ-রানাঘাট-গেদে লাইন ছিল কলকাতা-শিলিগুড়ি মেইন লাইনের অংশ। ১৯৪৭ সালে, দেশ (ভারত) ভাগের পরে, মূল লাইনটি ভাগ হয়ে যায় এবং পশ্চিমবঙ্গে যা থেকে যায় তা গেদে শাখার লাইন হিসাবে গঠন করা হয়েছিল। ১৯০৫ সালে রানাঘাট-লালগোলা শাখা লাইন (বর্তমানে কখনও মেন লাইন নামে পরিচিত) চালু করা হয়েছিল।
পরিকাঠাম
স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। এই প্ল্যাটফর্মগুলি ফুট ওভার ব্রিজের মাধ্যমে সংযুক্ত রয়েছে। জিয়াগঞ্জ রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।
জিয়াগঞ্জ রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
বৈদ্যুতীকরণ
২০০৪ সালে জিয়াগঞ্জ রেলওয়ে স্টেশন সহ কৃষ্ণনগর-লালগোলা বিভাগটি বৈদ্যুতিক একাধিক পরিবহন ইএমইউ পরিষেবার জন্য বৈদ্যুতীকরণ করা হয়েছিল। ২০১০ সালে ২ টি রেললাইন বা রেলট্র্যাক করা হয়েছিল।
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা শিয়ালদহ এবং কৃষ্ণনগর ও লালগোলাগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে। এছাড়া হাজারদুয়ারী এক্সপ্রেস, ধানো ধনয়ে এক্সপ্রেস, লালগোলা যাত্রী এবং কয়েকটি ইএমইউ চলাচল করে।
প্রশাসন ও নিরাপত্তার ব্যবস্থা
জিয়াগঞ্জ রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
হাম্মাদ আজম
আন্তর্জাতিক কর্মজীবন
একজন অলরাউন্ডার, আজম ২০০৮ সালে প্রথম-শ্রেণীর ক্রিকেটার হিসেবে অভিষেক করেন।নিউজিল্যান্ডে অনুর্ধ্ব-১৯ বিশ্বকাপের জন্য পাকিস্তান দলে নির্বাচিত হওয়ার আগে তিনি মাত্র ছয়টি প্রথম-শ্রেণীর খেলা খেলেছিলেন।
টুর্নামেন্টে তার ছয় ম্যাচে ১৭৩ রান করেছেন এবং শুধুমাত্র একবার আউট হয়েছেন।সেমিফাইনালে ওয়েস্ট ইন্ডিজের বিপক্ষে তার অপরাজিত ৯২ রান পাকিস্তানকে টুর্নামেন্টের ফাইনালে নিয়ে যায়। অস্ট্রেলিয়ার বিরুদ্ধে আন্তর্জাতিক টি -টোয়েন্টির জন্য তাকে অবিলম্বে পাকিস্তান দলে নির্বাচিত করা হয়।
টুয়েন্টি-টুয়েন্টি আন্তর্জাতিক
২৩ ফেব্রুয়ারি ২০১২-এ, আজম দুবাইতে ইংল্যান্ডের বিপক্ষে তার প্রথম টি-টোয়েন্টি ম্যাচে অভিষেক হয়।তিনি খেলায় ব্যাটিং বা বোলিং করতে পাননি, তবে, পরের খেলায়, রবি বোপারার বোলিংয়ে ধরা পড়ার আগে তিনি তিনটি চার এবং একটি ছয় সহ ১৫ বলে ২১ রান করেন। তিনি এখন পর্যন্ত ৫টি ম্যাচ খেলেছেন।
ঘরোয়া এবং ফ্র্যাঞ্চাইজি কর্মজীবন
২০১৮ সালের এপ্রিলে, তাকে ২০১৮ পাকিস্তান কাপের জন্য খাইবার পাখতুনখওয়ার স্কোয়াডে নাম দেওয়া হয়েছিল। মার্চ ২০১৯ সালে, তাকে ২০১৯ পাকিস্তান কাপের জন্য সিন্ধুর স্কোয়াডে নাম দেওয়া হয়েছিল।  ১৪৪ রান করে এবং নয় উইকেট নেওয়ার পর তিনি টুর্নামেন্টের সেরা অলরাউন্ডার নির্বাচিত হন।
সেপ্টেম্বর ২০১৯ সালে তাকে ২০১৯-২০ কায়েদ-ই-আজম ট্রফি টুর্নামেন্টের জন্য নর্দার্ন স্কোয়াডে নাম দেওয়া হয়েছিল। ২০২১ সালের জানুয়ারিতে, তাকে ২০২০-২১ পাকিস্তান কাপের জন্য নর্দার্নের স্কোয়াডে নাম দেওয়া হয়েছিল।  প্রতিযোগিতার সমাপ্তির পর, তিনি টুর্নামেন্টের সেরা খেলোয়াড় নির্বাচিত হন।
২০২১ সালের এপ্রিলে, তিনি হিউস্টন ওপেন টি-টোয়েন্টি ক্রিকেট লীগে অংশ নিতে মার্কিন যুক্তরাষ্ট্রে যাওয়ার জন্য চারজন পাকিস্তানি ক্রিকেটারের একজন ছিলেন। ২০২১ সালের জুনে, প্লেয়ার্স ড্রাফ্ট অনুসরণ করে মার্কিন যুক্তরাষ্ট্রে মাইনর লিগ ক্রিকেট টুর্নামেন্টে গোল্ডেন স্টেট গ্রিজলিজের সদস্য হিসেবে নির্বাচিত হন।
গার্হস্থ্য এবং ফ্র্যাঞ্চাইজি ক্যারিয়ার
২০১৮ সালের এপ্রিলে, তাকে ২০১৮ পাকিস্তান কাপের জন্য খাইবার পাখতুনখওয়ার স্কোয়াডে নাম দেওয়া হয়েছিল।
এডলফ আইখম্যান
অটো এডলফ আইখম্যান (Adolf Eichmann, জন্ম: ১৯ মার্চ, ১৯০৬ - মৃত্যু: ৩১ মে, ১৯৬২) জার্মান নাৎসি বাহিনীর লেফটেন্যান্ট কর্নেল পদবীধারী ও তৃতীয় রাইখের নিয়ন্ত্রণাধীন সরকারের অন্যতম গুরুত্বপূর্ণ ব্যক্তিত্ব ছিলেন। ২য় বিশ্বযুদ্ধের সময়কালে সংঘটিত হলোকস্টের অন্যতম সংগঠক ছিলেন। অসউইচ রাজনৈতিক বন্দী শিবিরের ন্যায় সংঘটিত লাখো লাখো লোকের হত্যাযজ্ঞের সাথে তিনি জড়িত ছিলেন।
দ্বিতীয় বিশ্বযুদ্ধে ভূমিকা
দ্বিতীয় বিশ্বযুদ্ধকালীন সময়ে ১৯৪৫ সালে হেনরিখ হিমলার ইহুদী নিধনযজ্ঞ বন্ধসহ চূড়ান্ত সমাধান ধ্বংসের নির্দেশ দেন। আইখম্যান হিমলারের আনুষ্ঠানিক আদেশ অমান্য করে হাঙ্গেরীতে তার কাজ চালিয়ে যেতে থাকেন। সোভিয়েত সামরিক বাহিনী বা রেড আর্মি হাঙ্গেরী অবরোধ করার প্রেক্ষাপটে আইখম্যান সেখান থেকে চলে যান। অস্ট্রিয়ায় তার পুরনো বন্ধু আর্নস্ট কাল্টেনব্রুনারের সাথে মিলিত হয়। কিন্তু মিত্রশক্তি কর্তৃক চিহ্নিত ব্যক্তি হওয়ায় কাল্টেনব্রুনার তাকে সহযোগিতা করতে অসম্মতি জানান।
বাল্যকাল এবং শিক্ষাজীবন
আইচম্যান লিন্জে কায়সার ফ্রাঞ্জ জোসেফ স্টাটসোবেরেলসচুলিতে (রাষ্ট্রীয় মাধ্যমিক বিদ্যালয়ে) পড়াশোনা করেছিলেন, একই উচ্চ বিদ্যালয়ের অ্যাডলফ হিটলার প্রায় ১ বছর আগে সেখানে পড়েছিলেন। তিনি বেহালা বাজিয়েছিলেন এবং স্পোর্টস এবং ক্লাবগুলিতে অংশ নিয়েছিলেন, যার মধ্যে একটি ওয়ান্ডারভোগেল উডক্রাফট এবং স্কাউটিং গ্রুপ ছিল, যাতে বেশ কয়েকটি বয়স্ক ছেলে যারা বিভিন্ন ডানপন্থী মিলিশিয়ার সদস্য ছিল। তার খারাপ স্কুলের পারফরম্যান্সের ফলে তাঁর পিতা তাকে রিয়েলশুল থেকে সরিয়ে নিয়েছিলেন এবং তাকে হ্যারে বুন্দেসলেহরানলাল্ট থেকে এলিক্রোটটেকনিক, মাসচিনেনবাউ ও হন্ডবাউ ভোকেশনাল কলেজে ভর্তি করান। তিনি ডিগ্রি না পেয়ে চলে যান এবং পিতার নতুন উদ্যোগ, ইউনিভার্সবার্গ মাইনিং কোম্পানিতে যোগদান করেন, যেখানে তিনি বেশ কয়েকমাস কাজ করেছিলেন। ১৯২৫ থেকে ১৯২৭ সাল পর্যন্ত তিনি ওবেরেস্টেররিচিসে ইলেকট্রোবাউ এজি রেডিও সংস্থার বিক্রয়কর্মী হিসাবে কাজ করেন। এরপরে, ১৯২৭ এবং ১৯৩৩ সালের শুরুর দিকে আইচম্যান ভ্যাকুয়াম অয়েল কোম্পানির এজি-র জেলা এজেন্ট হিসাবে উচ্চ অস্ট্রিয়া এবং সালজবুর্গে কাজ করেছিলেন।
গণহত্যায় সম্পৃক্ততা
দ্বিতীয় বিশ্বযুদ্ধের পর ১৯৬০ সালে তাকে জীবিত অবস্থায় দক্ষিণ আমেরিকার আর্জেন্টিনা থেকে আটক করা হয়। ইসরাইলের গোয়েন্দা সংস্থা মোসাদ এডলফ আইখম্যানকে অপহরণ করে। তারপর তাকে ইসরাইলে ফেরত নিয়ে আসা হয়। সেখানে ষাট লক্ষ লোকের হত্যাকাণ্ডে সম্পৃক্ততার অভিযোগে তাকে বিচারের কাঠগড়ায় দাঁড় করানো হয়। বিচারকমণ্ডলী কর্তৃক তিনি দোষী সাব্যস্ত হন। অতঃপর ১১ ডিসেম্বর, ১৯৬১ সালে তাকে ফাঁসিকাষ্ঠে ঝোলানো হয়। তার দেহ ভষ্মীভূত করা হয় ও ছাই সাগরে ফেলে দেয়া হয়।
এডলফ আইখম্যানের বিচার প্রক্রিয়া ইসরাইলের রেডিওতে সরাসরি সম্প্রচার করা হয়। এছাড়াও, বিশ্বব্যাপী লাখ লাখ দর্শক টেলিভিশনের ছোট পর্দায় সম্প্রচার করা হয়েছিল। হলোকস্টের কারণে এ সংক্রান্ত কথাবার্তা উন্মুক্তভাবে প্রকাশের ঘটনা প্রথমবারের মতো উপস্থাপন করা হয়। এ ঘটনার প্রেক্ষাপটে সংশ্লিষ্টদেরকে নতুন রাষ্ট্র হিসেবে ইসরাইয়েলে একত্রে থাকতে উদ্বুদ্ধ করেছিল।
গুন্ডা
একজন গুন্ডা হচ্ছে একজন অপরাধী যে একটি গুন্ডাদলের সদস্য। কিছু দলকে তুলনা করা হয় সংগঠিত অপরাধের অংশ হিসাবে। গুন্ডাদেরকে মাস্তান নামেও ডাকা হয়।
গুন্ডাদের দলগুলোর একটি সংগঠিত এবং সাহায্যের একটি স্তর প্রদান করে যেটি বড় এবং জঠিল অপরাধ লেনদেন সমর্থন করে যেটি একজন অপরাধী পেয়ে থাকে। গুন্ডারা সারা বিশ্বব্যাপী বিভিন্ন দেশে সক্রিয় আছে। কিছু গুন্ডা যেমন আল কাপোন অনেক জনপ্রিয়। গুন্ডারা অনেক উপন্যাস এবং চলচ্চিত্রের বিষয় বিশেষ করে ১৯২০ থেকে ১৯৯০ সাল এর মধ্যে।
গুন্ডাদল
বর্তমান সময়ে গুন্ডাদল শব্দ সাধারণত কোন অপরাধী দলকে বোঝানো হয় এবং গুন্ডা শব্দটি দ্বারা অপরাধীকে বোঝানো হয়। অনেকেই গুন্ডাদলের বিষয় সম্পর্কে লিখেছেন, যদিও সেখানে গুন্ডাদল গঠন সম্পর্কে পরিষ্কার কোন মিল নেই বা কি অবস্থায় একটি গুন্ডাদল গঠন এবং বিবর্তন ঘটে সে সম্পর্কেও পরিষ্কার কিছু নেই। একটি চুক্তি আছে যে গুন্ডাদলের সদস্যদের মধ্যে যে তাদের আলাদা পরিচয় এবং অংশ আছে, এবং এটি ভাগ করা কার্যক্রম এবং চাক্ষুষ শনাক্তকরণ যেমন কাপড়, উল্কি বা আংটি এর মাধ্যমে সাধারণত চাঙ্গা করা হয়। কিছু পূর্ব ধারণা হয়ত মিথ্যা। উদাহরণস্বরূপ, অবৈধভাবে মাদক বণ্টন করার সাধারণ দৃষ্টিকোণ থেকে দেখা হয় যে এগুলো গুন্ডাদল করে থাকে এবং যুক্তরাষ্ট্রে তাদেরকে প্রশ্নবিদ্ধ করা হয়। একটি গুন্ডাদল হতে পারে ছোট একটি দল কয়েকজন লোকের দ্বারা সংগঠিত যারা অপরাধ কর্মকাণ্ডে সহায়তা করে, জেসি জেমস গুন্ডাদলের ক্ষেত্রে বলা যায় যার সমাপ্তি হয় তাদের দল প্রধানের মৃত্যু দ্বারা ১৮৮২ সালে। কিন্তু একটি গুন্ডাদল অসংখ্য লোক দ্বারা তৈরি একটি প্রতিষ্ঠানের মত যেটি তাদের দল প্রধানের মৃত্যুর পরও চলতে থাকবে। চিকাগো আউটফিটস যেটি তৈরি করেছিল আল কাপোন এবং এটি ২১ শতাব্দী পর্যন্ত টিকে আছে তার প্রতিষ্ঠাতার মৃত্যুর পরও। বড় এবং ভাল কাঠামোর গুন্ডাদল যেমন দ্য মাফিয়া, ড্রাগ কার্টেল, ট্রায়াড বা অন্যান্য অবৈধ মোটরসাইকেলের গুন্ডাদলগুলো বড় ধরনের জঠিল কাজগুলো করতে পারে যেগুলো একা কারোর পক্ষে করা সম্ভব নয় এবং তারা যেসকল সেবা দেয় যেমন বিতর্কের মধ্যস্থতা ও জোর করে চুক্তি করা যেগুলো বৈধ সরকারের সমান। সংগঠিত অপরাধ শব্দটি সংযুক্ত করা হয় গুন্ডা দল এবং গুন্ডাদের ক্ষেত্রে, কিন্তু এটি প্রতিশব্দ নয়। একটি ছোট গুন্ডাদল যে জড়িত হয় নিম্ন শ্রেণীর কোন অপরাধে সেটিকে সংগঠিত হিসাবে দেখা হয় না। একটি প্রতিষ্ঠান যেটি বিভিন্ন দেশের গুন্ডা দলের সাথে সংযুক্ত থাকে আন্তর্জাতিক মাদক বা পতিতা পাচারে তাকে “গুন্ডাদলের” সাথে তুলনা না করাও হতে পারে।
যদিও গুন্ডা এবং গুন্ডাদল বিভিন্ন দেশে আছে এবং পূর্বেও অনেক সময় ছিল, তারা লক্ষণীয় ভূমিকা পালন করেছে সামাজিক রীতির দূর্বল অবস্থা বা যখন সরকার যখন চেষ্টা করে কোন পণ্য বা সেবার যদি প্রচুর চাহিদা থাকে সেই সময়ে।
ইউরোপ
সিসিলিয় মাফিয়া বা কসা নস্ট্রা হচ্ছে একটি অপরাধী প্রতিষ্ঠান যেটি উদিত হয় ১৯ শতকের মাঝামাঝিতে ইতালির সিসিলিতে। এটি একটি স্বাধীন অপরাধ সংঘ যেটি সাধারণ সাংঘটনিক গঠন এবং আচরণ বিধিতে বিভিক্ত। এর উৎপত্তি হয় ১৮১২ সালে সিসিলির সামন্ততন্ত্র থেকে পরিবর্তনে এবং পরবর্তিতে ১৮৬০ সালে পুরো ইতালি দখলের মাধ্যমে। সামন্ততন্ত্র এর নামে, উচ্চ পদের লোকেরা বেশির ভাগ জমির মালিক ছিল এবং ব্যক্তিগত সেনাবাহিনী দ্বারা তারা আইন প্রণয়ন এবং প্রয়োগ করত। ১৮১২ সালের পর সামন্ততান্ত্রিকরা আস্তে আস্তে তাদের জমি বিক্রি করতে থাকে বা ভাড়া দিতে থাকে খাস লোকদের। পূর্বাধিকার লুপ্ত হয়, ঋণ আদায় করার জন্য আর জমি দখল করা যাবে না, এবং পাঁচ ভাগের একভাগ জমি কৃষকের ব্যক্তিগত সম্পদ হয়ে যায়।
সংগঠিত অপরাধ রাশিয়াতে ছিল সাম্রাজ্যিক রাশিয়ার সময় থেকে যেখানে রাহাজানি এবং চৌর্যবৃত্তি গঠিত হয়েছিল। সোভিয়েত ইউনিয়ন এর সময় একটি আইন করা হয় “ভরি ভি জাকন” বা “চুরেরা আইনের ভিতর” নামে, যেখানে এক শ্রেণীর অপরাধী কারাগারের ভিতর নির্দিষ্ট নিয়ম মেনে চলতে হয়। এমন আইন যাতে কর্তৃপক্ষের দয়া ছিল নিষিদ্ধ। দ্বিতীয় বিশ্বযুদ্ধের সময় কিছু কয়েদি সরকারের সাথে চুক্তি করে যে তারা সশস্ত্র বাহিনীর সাথে যুদ্ধে যুক্ত হবে কিন্তু বিনিময়ে তাদের কারাবাসের মেয়াদ কমিয়ে দিতে হবে, কিন্তু তারা যুদ্ধ থেকে কারাগারে ফেরার পরই তাদেরকে আক্রমণ এবং হত্যা করে বাকি সঙ্গীরা যারা চুরদের আইনের প্রতি অনুগত ছিল।১৯৮৮ সালে সোভিয়েত ইউনিয়নে ব্যক্তিগত উদ্যোগ বৈধ করা হয় কিন্তু কোন বাজারের অর্থনিতী নিরাপত্তায় কোন আইন প্রদান করেনি। পতিতা বাজারের সৃষ্টি হয়, যার মধ্যে সবচেয়ে নাম করে বা কুখ্যাত ছিল রিজস্কাই মার্কেট যেখানে পতিতাবৃত্তির চক্র চলে রিজস্কাই রেল স্টেশনের পাশেই মস্কো শহরে। সোভিয়েত ইউনিয়নের যখন পতন ঘটছিল অনেক সরকারী চাকুরীজীবী অপরাধের দিকে জড়িয়ে যান, যেখানে অন্যরা বিদেশে পাড়ি জমান।সাবেক কেজেবি প্রতিনিধিরা এবং আফগান, প্রথম এবং দ্বিতীয় চেকান যুদ্ধের অভিজ্ঞরা যারা বর্তমানে বেকার কিন্তু তাদের অভিজ্ঞতা অপরাধ জগতে উপকারী, তারা বৃদ্ধি হওয়া অপরাধের স্রোতের সাথে যুক্ত হন।প্রথমভাবে, ভরি ভি জাকন একটি গুরুত্বপূর্ণ ভূমিকা পালন করে ১৯৯০ দশকে শুরু হওয়া গুন্ডা দলগুলোর যুদ্ধে।১৯৯০ দশকের মাঝামাঝিতে বিশ্বাস করা হত ডন সেমিওন মগলেভিক হচ্ছেন বিশ্বের সকল রাশিয়ান মাফিয়া প্রতিষ্ঠানগুলোর সকল বসের বস, ব্রিটিশ সরকার বর্ণনা করে “বিশ্বের অন্যতম বিপদজনক ব্যক্তিদের মধ্যে একজন” হিসাবে।সাম্প্রতিককালে, অপরাধীরা বড় ধরনের ব্যবসার সাথে যুক্ত এবং সরকার চুরদের তাদের ঐতিহ্যগত যথাযোগ্যস্থান হতে সরিয়ে নিয়েছে, যদিও তস্কররা এখনও জুয়া এবং খুচরা ব্যবসায় বেশ শক্ত।
আলভেনিয়ান মাফিয়া যুক্তরাষ্ট্রের আলভেনিয়াতে সক্রিয় আছে, এছাড়াও তারা ইউরোপিয়ান ইউনিয়নের দেশগুলোতে সক্রিয় রয়েছে, তারা বিভিন্ন পরিসরের অপরাধ কর্মে যুক্ত আছে যার মধ্যে মাদক এবং অস্ত্র ব্যবসা রয়েছে।আলভেনিয়ার পাহাড় এলাকার লোকজন ঐতিহ্যগতভাবে তাদের পরিবার এবং বংশের প্রতি শক্তভাবে অনুগত থাকে, যেটি অনেকটা ইতালির দক্ষিণ অংশের মত।প্রত্যেক আলভেনিয়ান গুন্ডা দল দ্রুত বেড়ে উঠেছে ১৯৯২ সালের পর থেকে যখন ইগোস্লাভিয়া এর পতন ঘটে এবং বলকান্স অস্থিথিশীল হয়ে উঠে। এর সাথে মিলিত হয় দেশান্তর হয়ে ইউরোপ এবং যুক্তরাষ্ট্র ও কানাডায় পাড়ি জমানো। মূলঘাটি আলভেনিয়ায় হলেও গুন্ডাদলটি মাঝেমধ্যে আন্তর্জাতিকভাবে লেনদেন করে থাকে যেমন অর্থনৈতিক অভিবাসী, মাদক এবং অন্যান্য নিষিদ্ধ পণ্য এবং অস্ত্র পাচার করে। অন্যান্য অপরাধী সংঘ যেগুলো বলকান্স এর সময়ে জনপ্রিয়তা লাভ করে সেগুলো হচ্ছে সার্ভিয়ান মাফিয়া, বসনিয়ান মাফিয়া, বুলগেরিয়ান মাফিয়া ইত্যাদি।
যুক্তরাষ্ট্র এবং কানাডা
যুক্তরাষ্ট্রের সমাজ এবং সংস্কৃতি উন্নয়নের সাথে সাথে যুক্তরাষ্ট্রের অভিবাসীর পরিমাণ বাড়ছে। প্রথম বড় গুন্ডাদল হচ্ছে ১৯ শতাব্দীতে নিউ ইয়র্ক শহরে আইরিশ গুন্ডাদল যেমন হোয়াইওস এবং ডেড রাবিটস। তাদেরকে অনুসরণ করে তৈরি হয় ইতালিয় “ফাইভ পয়েন্টস” গুন্ডাদল এবং পরবর্তিতে ইহুদী গুন্ডাদল “ইস্টম্যান গুন্ডাদল”। সেখানে কিছু স্থানীয় গুন্ডাদল ছিল যারা অভিবাসের বিরোধী যেমন “বোরি বয়েজ”। উনিশ শতকের শেষের দিকে ইতালি থেকে অভিবাসী আসার পর, “দা মাফিয়া” এর শাখা আমেরিকান মাফিয়া গড়ে উঠে যুক্তরাষ্ট্রে। এটি কানাডাতেও একই ছিল ইতালিয় কানাডিয়ানদের মধ্যে।
১৮০০ শতকের শেষের দিকে অনেক চীনা দেশান্তর হয়ে যুক্তরাষ্ট্রে আসে নিজ দেশের নিরাপত্তার অভাব এবং অর্থনৈতিক সমস্যার কারণে, প্রথমদিকে পশ্চিম উপকূলে কাজ করলেও পরবর্তিতে পূর্ব দিকে যায়। নতুন অভিবাসীরা গঠন করে চীনা কল্যাণ সংস্থা। কিছু ক্ষেত্রে তারা টং সংগঠনের উৎপত্তি করে বা অপরাধী সংঘ যারা প্রাথমিকভাবে জুয়া খেলায় জড়িত। ট্রায়াড সদস্যরা যারা যুক্তরাষ্ট্রে পাড়ি জমিয়েছে তারা এসকল টং এর মধ্যে যুক্ত হয়। ১৯৬০ দশকে অভিবাসনের নতুন স্রোতে, বড় শহর গুলোর প্রত্যেক পাড়াতে গুন্ডাদল তৈরি হতে থাকে। টং এসকল গুন্ডাদলকে নিয়োগ দেয় তাদের চাঁদাবাজি, জুয়া খেলা এবং মাদক কার্যক্রম রক্ষা করতে।
ল্যাটিন আমেরিকা
কলাম্বিয়ার কোকেইন পাচারকারীরা এবং সম্প্রতি মেক্সিকোর পাচারকারীও প্রতিষ্ঠা করেছে চোরাই পথের ক্যারিবীয়, বাহামা দ্বীপপুঞ্জ এবং দক্ষিণ ফ্লোরিডার মধ্যে। তারা মাঝেমধ্যে মেক্সিকো বা ডোমিনিকান প্রজাতন্ত্র থেকে পাচারকারী ভাড়া করে মাদক পরিবহনের জন্য। পাচারকারীরা চোরাচালানের বিভিন্ন পদ্ধতি অনুসরণ করে যুক্তরাষ্ট্রের বাজারে মাদক স্থানান্তর করতে। এর মধ্যে পড়ে বিমান থেকে ৫০০-৭০০ কেজি ফেলা বাহামা দ্বীপপুঞ্জ বা পুয়ের্তো রিকো এর উপকূলে, সমুদ্রের মধ্যে নৌকা থেকে নৌকায় ৫০০-২০০০ কেজি স্থানান্তর, এবং মিয়ামি বন্দর দিয়ে বাণিজ্যিকভাবে কয়েক টন কোকেইন চালান। কোকেইন পাচারের অন্য একটি রাস্তা হচ্ছে চিলির মধ্য দিয়ে, এই রাস্তা প্রাথমিকভাবে ব্যবহার করা হয় বলিভিয়াতে যে কোকেইন উৎপাদন হয় তার জন্য কারণ সেখান থেকে সবচেয়ে কাছের সমুদ্রবন্দর হচ্ছে চিলির উত্তরদিকে। বলিভিয়া-চিলির শুষ্ক সীমান্ত সহজেই চার চাকার গাড়ী দিয়ে পাড়ি দেয়া যায় যেটি ইকিকায় এবং আন্তোফাইয়াস্তা সমুদ্রবন্দরের দিকে গেছে।
আল কাপোন
আল কাপোন হচ্ছেন তার সময়ে সবচেয়ে বেশি প্রভাবশালী গুন্ডা। ১৮৯৯ সালে ব্রুকলিনের উইলিয়ামসবার্গে জন্মগ্রহণ করেন অভিবাসী পরিবারে, কাপোনকে নিয়োগ দেয়া হত ফাইভ পয়েন্টস গুন্ডাদলের সদস্য হিসাবে ১৯২০ দশকের শুরুতে। কাপোনের শৈশবের বন্ধু লাকি লুসিয়ানাও গুন্ডাদলটির সদস্য ছিলেন। কাপোন একটি বিশাল অংশের অবৈধ ক্রিয়াকর্ম নিয়ন্ত্রণ করত যেমন জুয়া, পতিতাবৃত্তি, এবং মদের কারবার চিকাগোতে ২০শতকের শুরুর দিকে।
ফ্রাঙ্ক কস্তেল্লো
ফ্রাঙ্ক কস্তেল্লো হচ্ছে আরেকজন প্রভাবশালী গুন্ডা। সে দক্ষিণ ইতালিতে জন্মগ্রহণ করে কিন্তু চার বছর বয়সে যুক্তরাষ্ট্রে পাড়ি জমায়। সে তার নাম ফ্রান্সিসকো কাস্তিগ্লিয়া থেকে পরিবর্তন করে ফ্রাঙ্ক কস্তেল্লো রাখে যখন সে একটি গুন্ডাদলে যুক্ত হয় ১৩ বছর বয়সে। তার নাম পরিবর্তনের ফলে কিছু লোক ভুল করে মনে করে যে সে আইরিশ। সে মদের কারবার এবং জুয়া খেলার কাজ চার্লি লুসিয়ানো এর সাথে করেছে। তার অনেক ক্ষমতা ছিল রাজনৈতিক দিক থেকেও যেটি তাকে সক্ষম করেছে তার ব্যবসা চালিয়ে যেতে। লুসিয়ানো যখন গ্রেফতার হয় তখন সে দায়িত্বগ্রহণ করে এবং গুন্ডাদলের কার্যক্রম সম্প্রসারণ করে। সে সিদ্ধান্ত নেয়ে যে গুন্ডা জীবন থেকে দূরে সরে যাবে এবং শান্তিপূর্ণভাবে ১৯৭৩ সালে মৃত্যুবরণ করে।
কার্লো গাম্বিনো
কার্লো গাম্বিনো হচ্ছে যুক্তরাষ্ট্রের আরেকজন প্রভাবশালী গুন্ডা। ১৯৬১ সালে থেকে ১৯৭৬ সালে তার মৃত্যুর পূর্ব পর্যন্ত সে ইতালিয়-যুক্তরাষ্ট্রীয় মাফিয়ার চেয়ারম্যান ছিল। গাম্বিনো সিসিলির পালেরমোতে জন্মগ্রহণ করেন, কিন্তু ২১ বছর বয়সে যুক্তরাষ্ট্রে পাড়ি জমায়। যদিও সে কাস্তেল্লোনার আত্নীয়, সে মাসসেরিয়া পরিবারে যুক্ত হয়। যখন লাকি লুসিয়ানো মাসসেরিয়া পরিবারের দ্বিতীয় কর্তাব্যক্তি, গাম্বিনো তার অধীনে কাজ করেন। যখন লুসিয়ানো হত্যা করে মাসসেরিয়াকে তখন লুসিয়ানো দল প্রধান বা বস হয়ে উঠে এবং গাম্বিনোকে স্কালাইজ পরিবারে প্রেরণ করা হয়। পরবর্তিতে স্কালাইজকে তার পদ থেকে ছিনতাই করা হয় এবং ভিকেঞ্জো ম্যানগানো দল প্রধান হয় ১৯৫১ সাল পর্যন্ত, যতক্ষণ না সে নিখোঁজ হয়। তার দেহ কখনো খোঁজে পাওয়া যায়নি।
ক্রে যুগল
ক্রে টুইন্স বা ক্রে যুগল, রেগিনাল্ড এবং রোনাল্ড ক্রে ছিল ১৯৫০ দশক এবং ১৯৬০ দশকের লন্ডনের শীর্ষ অপরাধী। তারা অস্ত্র লুণ্ঠন, অগ্নিসংযোগ, অবৈধ আশ্রয়দান, সহিংস নিপীড়ন যার মধ্যে ছিল জ্যাক “দা হ্যাট” এমভিট্টে এবং জিওরেজ কর্ণেল নির্যাতন এবং হত্যা। পশিম প্রান্তের নৈশক্লাবগুলোর মালিক হিসাবে, তারা বিশিষ্ট বিনোদন জগতের ব্যক্তিদের সাথে মিশে ছিল যার মধ্যে আছে ডায়ানা ড্রস, ফ্রাঙ্ক সিন্তারা, জুডি গার্ল্যান্ড এবং রাজনীতিবিদদের সাথে। ক্রেদের তাদের সামাজিক পরিবেশে ভীষণ ভয় করা হত। ১৯৬০ দশকে তারা তাদের দিক থেকে তারকা হয়ে যায়, আলোকচিত্রক ডেভিড বেইলি এর আলোকচিত্র এবং টেলিভিশনে ইন্টারভিউ এর মাধ্যমে। তাদেরকে ১৯৬৮ সালে গ্রেফতার করা হয় এবং উভয়কে মরণোত্তর কারাদণ্ড দেয়া হয়।
লাকি লুসিয়ানো
লাকি লুসিয়ানো(জন্ম গ্রহণ করে সালভাত্তোরে লুসিয়ানা নামে), একজন সিসিলিয় গুন্ডা, যাকে ধরা হয় আধুনিক সংগঠিত অপরাধের জনক হিসাবে এবং যুদ্ধোত্তর এ বিশাল আন্তর্জাতিক হিরোইন বাণিজ্য বিস্তারের মূল পরিকল্পনাকারী হিসাবে। আধুনিক জেনোভেজ অপরাধ পরিবারের প্রথম সর্বজন স্বীকৃত দলপ্রধান বা বস হিসাবে এবং স্বীকৃতি দেয়া হয় যুক্তরাষ্ট্রের মাফিয়ার শাসক হিসাবে।
জনি টরিও
১৮৮২ সালে দক্ষিণ ইতালিতে জন্মগ্রহণ করে, টরিও যুক্তরাষ্ট্রে পাড়ি জমায় তার মায়ের সাথে তার বাবার মৃত্যুর পর, যেসময় তার বয়স ছিল তিন বছর। তার ধূর্ততার জন্য তাকে “দা ফক্স” নামে ডাকা হয়, সে চিকাগো আউটফিট গঠনে সহায়তা করে, এবং তাকে স্বীকৃতি দেয়া হয় জাতীয় অপরাধী সংঘ প্রতিষ্ঠার পেছনে অনুপ্রেরক হিসাবে। সে আল কাপোনের উপর বিশাল প্রভাব ফেলে, আল কাপোন তাকে পরামর্শদাতা হিসাবে মনে করেন। বিগ জিম কলোসিমো হত্যার পর টরিও চিকাগো আউটফিটে তার জায়গা নেন। সে গুরুতরভাবে আহত হয় নর্থ সাইড গুন্ডাদল দ্বারা কেনাকাটা থেকে ফেরার সময় যেটি তাকে অন্যান্য সমস্যার সাথে বাধ্য করে অপরাধ কর্মকাণ্ড থেকে সরে যেতে। সে ১৯৫৭ সালে মৃত্যুবরণ করে এবং সংবাদ মাধ্যমগুলো তা সম্পর্কে জানতে পারে তাকে সমাহিত করার তিন সপ্তাহ পর। যুক্তরাষ্ট্র তহবিল বিভাগের কর্মকর্তা আলমার আইরি টরিওকে বর্ণনা করেন “যুক্তরাষ্ট্রের সবচেয়ে বড় গুন্ডা”, “সকল গুন্ডার চেয়ে বুদ্ধিমান এবং সেরা”। অন্যদিকে চিকাগো অপরাধ কমিশনের ভার্জিল ডব্লিউ পিটারসন তাকে তুলনা করেন “একজন সাংগঠনিক প্রতিভাধর” হিসাবে।
লোক সংস্কৃতিতে
দীর্ঘকাল ধরে গুন্ডাদল চলচ্চিত্রের বিষয় হয় আসছে। এমনকি প্রথম পূর্ণ দৈর্ঘ্য চলচ্চিত্র “দা স্টোরি অব দা কেলি গ্যাং”(১৯০৬), হচ্ছে একটি অস্ট্রেলীয় প্রযোজনার যেটি নেড কেলি(১৮৫৫-১৮৮০) এর জীবন তুলে ধরে। যুক্তরাষ্ট্র এই ধরনের ছবি ধারা প্রভাবিত, কিন্তু অন্যান্য সংস্কৃতিতেও স্বন্ত্রমূলক এবং মাঝেমধ্যে অসধারণ চলচ্চিত্র নির্মান করেছে।
যুক্তরাষ্ট্র
পুরনো গুন্ডাদলের চলচ্চিত্র ওয়েস্টার্ন চলচ্চিত্রের সাথে যুক্তরাষ্ট্রের চলচ্চিত্র শিল্পের সবচেয়ে সফলগুলোর মধ্যে একটি। বর্তমান সময়ে এসকল “পুরনোধর্মী” ছবি খুবই কম প্রযোজনা করা হয়, সেসকল চলচ্চিত্র বলত একজন গুন্ডার উপরে উঠার গল্প তার সাহসিকতা এবং উদ্যোগের মাধ্যমে, যতক্ষণ না তার প্রতিষ্ঠান পতন হচ্ছে যখন সে ক্ষমতার শিখরে। যদিও সমাপ্ত করা হয় নৈতিক ফল দিয়ে, এটাকে দূর্ঘটনার ব্যার্থতার চেয়ে বেশি কিছু দেখা হয় না। গুন্ডাকে দেখানো হয় সাধারণত স্পষ্ট যদিও এক সময় সে একাকিত্ব এবং হতাশ থাকে, এবং তার বৈশ্বিক জ্ঞান এবং সামাজিক নীতির অবাধ্যতার একটি শক্ত কামনা আছে, বিশেষ করে কিশোরকালের। আমেরিকার গুন্ডাদের বাধা ছবি এবং গল্প মদ্যপান নিষিদ্ধ সময় ১৯২০ শতক থেকে ১৯৩০ শতকে সংগঠিত অপরাধ তৈরিতে সহায়তা করে।১৯৩১ এবং ১৯৩২ সাল দেখেছে এর ধরন যেটি তিনটি ক্লাসিক ওয়ার্নার ব্রস এর “লিটল সিজার” এবং “দা পাবলিক এনেমি” যেটি তৈরি হয় চলচ্চিত্রের তারকা এডওয়ার্ড জি রবিনসন এবং জেমস ক্যাজেনি দ্বারা, এবং হোয়ার্ড হুগোর “স্কারফেইস”(১৯৩২) যেটিতে অভিনয় করেন পল মুনি, যেটি চিত্রিত করে আল কাপোন এর একটি অন্ধকার মনস্তত্ত্বিক বিশ্লেষণ।এসকল চলচ্চিত্রের কাহিনী বর্ণনা করে তিন যুবক, ভয়ানক অপরাধীর দ্রুত উতান এবং ততটাই দ্রুত পতনের যেটি এ সকল ছবির ধরন চিত্রিত করে নৈতিক চাপের কারণে পরিবর্তন এবং প্রকাশের পূর্বে। প্রত্যেক ছবিতে গুন্ডারা একটি ভয়ানক রকমের পতন ঘটে যেটি নকশা করা হয় দর্শককে মনে করিয়ে দিতে যে অপরাধের পরিণতি, দর্শকরা মাঝেমধ্যে শনাক্ত করতে পারে দক্ষ খলনায়ককে। যারা হতাশায় ভুগছে তারা গুন্ডা চরিত্রের সাথে মিলাতে পারে যারা কঠোর পরিশ্রম করে তাদের জায়গা দখল করছে এবং পৃথিবীতে সফল হয়েছে কিন্তু এরপরই তার কাছে থেকে সবকিছু কেড়ে নেয়া হয়েছে।
ল্যাটিন আমেরিকা
“সিটি অব গড”(Cidade de Deus) হচ্ছে ২০০২ সালের ব্রাজিলিয়ান অপরাধ বিষয়ক নাট্য ছবি যেটি পরিচালনা করেন ফার্নান্দো মারসিলিদ এবং সহ-পরিচালনা করেন কাটিয়া লুন্ড, সেটি নিজ দেশে মুক্তি পায় ২০০২ সালে এবং সারা বিশ্বব্যাপি মুক্তি পায় ২০০৩ সালে। ছবিটির প্রত্যেক চরিত্রই বাস্তব জীবনে ছিল এবং সত্যি ঘটনার উপর চলচ্চিত্রটি নির্মিত। এটি বর্ণনা করে রিও দি জেনেরিও এর শহরতলী সিয়াদে দে দিয়োস এর সংগঠিত অপরাধ বৃদ্ধির, ৬০ দশকের শেষ এবং ৮০ দশকের শুরুর দিকে, ছবিটি একটি কাছের দৃষ্টি দেয় মাদক ব্যবসায়ি লিল জে এবং অপরাধী নকআউট নেড এর মধ্যে যুদ্ধের।ছবিটি চারটি একাডেমি পুরস্কার এ মনোনীত হয় ২০০৪ সালে।
পূর্ব এশিয়া
জাপামে প্রথম ইয়াকুজা(গুন্ডাদল) এর ছবি তৈরি হয় বাকুতো(জুয়াড়ি) নামে ১৯৬৪ সালে। এই ধরনটি শিঘ্রই জনপ্রিয় হয়ে উঠে এবং ১৯৭০ দশকের মধ্যে জাপানের চলচ্চিত্র শিল্প প্রত্যেক বছর স্বল্প বাজেটের একশোর বেশি ইয়াকুজা চলচ্চিত্র নির্মান করে। ছবিগুলো সামুরাই ছবির বংশধর বলা যায় যেটি হলিউডের গুন্ডাদলের চলচ্চিত্রের চেয়ে ওয়েস্টার্নধর্মী চলচ্চিত্রের কাছাকাছি। ছবির নায়ক সাধারণত তার নিপীড়নের সমবেদনা বা গুন্ডাদলের প্রতি তার কর্তব্য এর মধ্যে বিচ্ছিন্ন হয়। গল্প সাধারণত উচ্চপর্যায়ে শৈলীকৃত করা হয়, শুরুটা হয় নায়ক জেল থেকে মুক্তি পায় এবং সমাপ্তি হয় একটি তলোয়ার দ্বারা লড়াইয়ের মাধ্যমে যেখানে সে একটি সম্মানজনক মৃত্যু লাভ করে।
যদিও কিছু হং কং গুন্ডা দলের ছবি তৈরি হয় কেবল গাড়ি দ্বারা ভয়ানক একশনের মধ্যে, প্রধান সারির চলচ্চিত্র ধরন তৈরি হয় ট্রায়াড সংঘের উপর যেটি বর্ণনা করে আপতদৃষ্টিতে ফলপ্রসূ প্রতিষ্ঠানের। ছবির গুন্ডা প্রয়োগ করে তাওবাদী নীতি যেটি তার ব্যবহারকে সমান এবং সম্মানিত রাখে। এসকল গল্প মাঝেমধ্যে হলিউড গুন্ডার ছবির গল্পের মতন, মাঝেমধ্যে সমাপ্ত হয় চলচ্চিত্রের বিষয়ের সমাপ্তি হয় অন্য গুন্ডার হাতে, কিন্তু এধরনের পতন কম গুরুত্বপূর্ণ সম্মানের থেকে পতনের চেয়ে। প্রথম যে ছবি নির্মিত হয় গুন্ডার উপর “এজ টিয়ারস গো বাই” পরিচালক ছিলেন ওং কার-ওয়াই। এখানে নায়ক নিজেকে আবিষ্কার করে দ্বিমুখীতার মধ্যে একজন নারীর বাসনা এবং তার সহকর্মী গুন্ডাদের প্রতি অনুগত থাকা নিয়ে। ইনফার্নাল এফেয়ার্স(২০০২) হচ্ছে একটি থ্রিলার যাতে একজন পুলিশ কর্মকর্তা একটি ট্রায়াড এর মধ্যে প্রবেশ করে এবং একজন ট্রায়াড সদস্য পুলিশ বিভাগের মধ্যে ঢুকে। ছবিটি পুনরায় নির্মান করেন মার্টিন স্করসি “দা ডিপার্টেড” নামে।
গুন্ডাদের নিয়ে নির্মিত ছবি সবচেয়ে বেশি লাভজনক দক্ষিণ কোরিয়ার চলচ্চিত্র শিল্পে। ১৯৬০ দশকে যেসকল চলচ্চিত্র নির্মিত হয় তা প্রধানত জাপানের ইয়াকুজা থেকে অনুপ্রাণিত যেখানে দলের সদস্যদের সাথে দ্বন্দ্ব এবং বাইরের গুন্ডাদলের সাথে দ্বন্দ্ব তুলে ধরা হয়। গুন্ডাদের আচরণ এবং অনুগত থাকা সবচেয়ে গুরুত্বপূর্ণ বিষয়। ১৯৭০ দশকে নির্মিত হওয়া গুন্ডাদের নিয়ে অনেক ছবি সেন্সর এ আটকে দেয়া হয় এবং ১৯৮০ দশকে গুণ্ডাদের নিয়ে কোন চলচ্চিত্র নির্মান করা হয়নি। ১৯৮০ দশকের শেষে এবং ১৯৯০ দশকের শুরুতে হং কং এর একশন ছবির আমদানি করার স্রোত ছিল। নতুন স্রোতের প্রথম গুন্ডাদের নিয়ে চলচ্চিত্র ছিল ইম কন-তায়েক এর জেনারেল’স সন(১৯৯০)। যদিও এই ছবি পূর্বের প্রথা ধরে রেখেছে, একে অনুসরণ করে কয়েকটি সিরিজ নির্মিত হয়েছিল এসকল গুন্ডাদের নিয়ে, যেমন এ বিটারসুইট লাইফ (২০০৫)।
অঞ্জনা
অঞ্জনা একটি মানুষের নাম, এই নামের উল্লেখযোগ্য ব্যক্তিগণ নিম্নরূপঃ
মধ্যযুগীয় স্পেন
অনেকভাবে স্পেনের ইতিহাস স্মরণীয় হয়ে আছে। দখলকারী শাসকেরা তাদের বিলুপ্ত হয়ে যাওয়া সংস্কৃতিকে এ উপত্যকায় ফিরিয়ে এনেছেন। ৪০৮ সালে হিস্পানিয়ার ভূমধ্যসাগরীয় উপকূলভূমিতে ভ্যান্ডালস ও অ্যালানস অবতরণ করলে মধ্যযুগীয় স্পেনের ইতিহাসের দিগন্ত উন্মোচিত হয়। আইবেরীয় রাজতন্ত্র আরিয়ানিস্ত ভিসিগোথস তাদের রাজা রেকার্ডকে ৫৮৭ সালে ক্যাথলিক ধর্মে দীক্ষিত করেন। অভিবাসনের যুগে স্পেনে ভিনিগোথিক সংস্কৃতি দেখা যায়।